text: [{"text_idx": "#000002", "text": "\u00bfAcabara\u0301n cavando zanxes en vaqueros? Los operarios del Ayuntamientu alvierten de que trabayara\u0301n con ropa de cai a partir de 2014 en casu de que nun lleguen los nuevos uniformes como midida de protesta."}, {"text_idx": "#000003", "text": "Los empleaos del Serviciu d\u2019Obres lleven dos an\u0303os esperando por camisetes, pantalones, chaquetes y botes. El conveniu llaboral afita que\u2019l Consistoriu debe renovar la mayori\u0301a d\u2019estes prendes una vez al an\u0303u pa cumplir les normes de seguranza nel puestu de trabayu."}, {"text_idx": "#000005", "text": "Los empleaos d\u2019Obres an\u0303aden que\u2019l conveniu regula que l\u2019Ayuntamientu \u00abtiene que entregar la ropa nueva antes del 31 de mayo y au\u0301n no ha llegado\u00bb. Esta problema\u0301tica, al so xuiciu, de\u0301bese a \u00abun tema de desidia por parte del Gobierno municipal\u00bb."}, {"text_idx": "#000006", "text": "\u00bfCo\u0301mo ta la situacio\u0301n anguan\u0303o? Unos empleaos trabayen con prendes reglamentaries y otros \u00abvienen con ropa de hace 20 an\u0303os, cuando el aparejador municipal y el Jefe de Obras obligan a que toda la plantilla vaya uniformada\u00bb, aseguren."}, {"text_idx": "#000009", "text": "La solucio\u0301n ma\u0301s dra\u0301stica sedri\u0301a trabayar con ropa de cai, lo que podri\u0301a llegar a desencadenar un problema de segurida\u0301 llaboral. \u00abSi un operario sufre un accidente por ir sin prendas visibles y con franjas refractarias, a ver quie\u0301n carga con la culpa\u00bb, alvierten."}]